Document ID: 32005L0075

EUROPA-PARLAMENTETS OG RÅDETS DIREKTIV 2005/75/EF
af 16. november 2005
om berigtigelse af direktiv 2004/18/EF om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 47, stk. 2, artikel 55 og artikel 95,
under henvisning til forslag fra Kommissionen,
under henvisning til udtalelse fra Det Europæiske Økonomiske og Sociale Udvalg (1),
efter høring af Regionsudvalget,
i henhold til fremgangsmåden i traktatens artikel 251 (2), og
ud fra følgende betragtninger:
(1)
Tærskelværdien for visse tjenesteydelseskontrakter, hvortil der ydes et tilskud på mere end 50 %, bør tilpasses tærskelværdien for tjenesteydelseskontrakter, der indgås af andre ordregivende myndigheder end centrale regeringsmyndigheder, således som hensigten var ved vedtagelsen af Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (3).
(2)
Denne tilpasning bør ligeledes sikres inden for rammerne af den i artikel 78 i direktiv 2004/18/EF omhandlede justering af tærskelværdierne.
(3)
Artikel 78 i direktiv 2004/18/EF giver som følge af en materiel fejl ikke i øjeblikket mulighed for den ønskede tilpasning. Litra b) og c) i artikel 78, stk. 2, bør derfor berigtiges ved at flytte henvisningen til artikel 8, første afsnit, litra b), fra artikel 78, stk. 2, litra b), til artikel 78, stk. 2, litra c) -
UDSTEDT FØLGENDE DIREKTIV:
Artikel 1
Artikel 78, stk. 2, litra b) og c), i direktiv 2004/18/EF affattes således:
»b)
den tærskelværdi, der er fastsat i artikel 67, stk. 1, litra a), til den justerede tærskelværdi for offentlige tjenesteydelseskontrakter, der indgås af de i bilag IV anførte ordregivende myndigheder
c)
de tærskelværdier, der er fastsat i artikel 8, første afsnit, litra b), og artikel 67, stk. 1, litra b) og c), til den justerede tærskelværdi for offentlige tjenesteydelseskontrakter, der indgås af andre ordregivende myndigheder end dem, der er anført i bilag IV.«
Artikel 2
Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. januar 2006.
Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
Artikel 3
Dette direktiv træder i kraft på dagen for offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Strasbourg 16. november 2005.

Labels: 3